Publication: Magyar Közlöny
Issue: MK-1998-10 (Year: 1998, Number: 10)
Era: 1990-2004
Section: 1993. évi LXXIX. törvény (a továbbiakban: közoktatásról
Paragraph Index: 675

(6) A támogatás folyósítására a kiadóval a Művelődési és Közoktatási Minisztérium szerződést köt. A szerződésben ki kell kötni az elszámolás módját és idejét, továbbá azt, hogy a szerződésben vállalt kötelezettség teljesítését milyen módon kell igazolni. A szerződés megkötése előtt be kell szerezni azokat a szakmai, gazdasági, jogi információkat, amelyekből megállapítható, hogy a kiadó teljesíteni tudja a szerződésben vállalt kötelezettségeket. A támogatás felhasználásáról a szerződésben meghatározott módon és időre el kell számolni. Ha a kiadó az elszámolási kötelezettségének nem tesz eleget, illetve a támogatást nem a szerződésben meghatározott módon használja fel, a támogatás összegét, illetve a szerződéstől eltérő módon felhasznált részét — a Ptk. 232. §-ának (2) bekezdésében meghatározott mértékű — késedelmi kamattal együtt köteles visszatéríteni. Szerződés csak azzal a kiadóval köthető, amelyik igazolja, hogy eleget tett a külön jogszabályban meghatározott kötelespéldány-szolgáltatási kötelezettségének.

Source: https://magyarkozlony.hu/hivatalos-lapok/06a2dc811a7c53d9314916cf7c37ccffd00d32a5/dokumentumok/7f882d0053d6b2f1ebf2361f1fa32395aedd2a79/letoltes